# Cotíngids

Els cotíngids (Cotingidae) són una família d'ocells de l'ordre dels passeriformes que habiten la zona neotropical. Hi ha tanta diversitat de colors i grandària entre les diferents espècies que és difícil marcar característiques que puguin compartir totes.

## Morfologia

* Fan 8 – 50 cm de llargària, amb un pes de 6 – 400 gr.
* En general fort dimorfisme sexual, amb mascles amb colors brillants amb roig, porpra o blau. Hi ha, però, espècies en què els sexes són molt semblants i de colors modests.
* Les vocalitzacions són molt variades.

## Hàbitat i distribució

Habiten en Mèxic, Amèrica Central i del Sud, a l'interior de boscos, des de zones tropicals fins temperades.

## Alimentació

Principalment fruites, però algunes espècies també insectes.

## Reproducció

Fan nius oberts, on posen 1 – 3 ous de color ant o oliva amb taques i punts més foscos. La incubació dura 19 – 28 dies i romanen al niu 21 – 44 dies. S'ha avaluat la cura de les cries entre mascles i famelles en un 50%.

## Llistat de gèneres i espècies

El Congrés Ornitològic Internacional (versió 11.1, 2021) descriu 24 gèneres amb 66 espècies,:
* Ampelioides, amb una 1espècie: cotinga escatosa (Ampelioides tschudii).
* Pipreola, amb 11 espècies.
* Snowornis, amb dues espècies.
* Carpornis, amb dues espècies.
* Rupicola, amb dues espècies.
* Phoenicircus, amb dues espècies.
* Zaratornis, amb una espècie: cotinga galtablanca (Zaratornis stresemanni).
* Phytotoma, amb tres espècies.
* Phibalura, amb dues espècies.
* Doliornis, amb dues espècies.
* Ampelion, amb dues espècies.
* Haematoderus, amb una espècie: cotinga carmesí (Haematoderus militaris).
* Querula, amb una espècie: cotinga quèrula (Querula purpurata).
* Pyroderus, amb una espècie: cotinga ardent (Pyroderus scutatus).
* Cephalopterus, amb tres espècies.
* Perissocephalus, amb una espècie: cotinga caputxina (Perissocephalus tricolor).
* Lipaugus, amb 9 espècies.
* Procnias, amb 4 espècies.
* Cotinga, amb 7 espècies.
* Porphyrolaema, amb una espècie: cotinga gorjamorada (Porphyrolaema porphyrolaema).
* Conioptilon, amb una espècie: cotinga caranegra (Conioptilon mcilhennyi).
* Gymnoderus, amb una espècie: cotinga vulturina (Gymnoderus foetidus).
* Xipholena, amb tres espècies.
* Carpodectes, amb tres espècies.

## Referències

* ↑ Winkler, David W.; Billerman, Shawn M.; Lovette, Irby J. «Cotingas (Cotingidae), version 1.0» (en anglès). Birds of the World. Cornell Lab of Ornithology, 2020. DOI: 10.2173/bow.coting1.01species_shared.bow.project_name. ISSN: 2771-3105.
* ↑ Snow, David «Amazonian Umbrellabird (Cephalopterus ornatus), version 1.0» (en anglès). Birds of the World, 2020. DOI: 10.2173/bow.amaumb1.01species_shared.bow.project_name. ISSN: 2771-3105.
* ↑ Snow, David; Sharpe, Christopher J. «Fiery-throated Fruiteater (Pipreola chlorolepidota), version 1.0» (en anglès). Birds of the World, 2020. DOI: 10.2173/bow.fitfru1.01species_shared.bow.project_name. ISSN: 2771-3105.
* ↑ Cockburn, Andrew «Prevalence of different modes of parental care in birds» (en anglès). Proceedings of the Royal Society B: Biological Sciences, 273, 1592, 07-06-2006, pàg. 1375–1383. DOI: 10.1098/rspb.2005.3458. ISSN: 0962-8452. PMC: PMC1560291. PMID: 16777726.
* ↑ Prum, Richard O.; Snow, David W.(eds). Firefly encyclopedia of birds. Buffalo, N.Y. : Firefly Books, 2003, p. 432-433. ISBN 978-1-55297-777-4.